Дәріс 13 - Мемлекеттік және жергілікті басқару жүйесінің тиімділік қызметінің әлеуметтік-экономикалық тиімділігі

Дәрістің мақсаты – Студенттерге мемлекеттік және жергілікті басқару жүйесінің тиімділік қызметінің әлеуметтік-экономикалық тиімділігі жан-жақты кешенді түсіндіру

Сұрақтар:

1. Мемлекеттік және жергілікті басқару жүйесінің тиімділік қызметінің әлеуметтік-экономикалық индикаторлары

2. Мемлекеттік және жергілікті басқару жүйесінің тиімділік қызметінің әлеуметтік-экономикалық тиімділігі

 Мемлекеттік басқарудың тиімділігін арттыру мәселесі бүгінгі  таңдағы өзекті тақырыптардың біріне жатады. Ғалымдар арасында бұл мәселені зерттеу барысында әртүрлі көзқарастар қалыптасқан және оны шешу жолдары туралы ортақ пікір мәселесі жоқ. Аталған мәселені тиімділіктің жалпы жүйелік фактарларын талдау негізінде қарастыру мемлекеттік саяси-идеялық және стратегиялық факторларды ескеруді ұйғарады. Басқару тиімділігін талдауда энономикалық, әлеуметтік саяси, құқықтық және республика субъетілерінің кіші жүйелері деңгейінде жалпы мемлекеттік факторлар негізгі фактор ретінде қарастырылады. Кіші жүйелер мен деңгейлерде билік пен басқаруды ұйымдастыру мақсаттарының және стратегияларының, құрылымдық нысандарының өзіндік ерекшеліктерімен байланысты факторлар тікелей талдау объектісі болып табылады. Ұйымдардың басқарудың тиімділігін талдау барысында басқарушылық қызметтің нақты тәсілдерінің, әдістері мен құралдарының тиімділікке тигізетін әсері түсіндіріледі. Жалпыжүйелік және аймақтық факторлардың рөлі корпоративтік масштабтағы басқару жағдайлары мен механизмдерін талдау арқылы айқындалады. Мемлекеттік басқарудың тиімділігінің жалпыжүйелік факторлары келесі факторлар тобын айқындайды:

* мемлекеттік стратегиялық мақсаттары, негізгі құндылықтары, қоғамдық жүйенің даму моделдері мен легитимдік тұжырымдамалары; саяси бағыт;
* мемлекеттік билік пен басқару жүйесін ұйымдастыру және оның біртұтас организм ретінде қызмет мемлекеттің жинақталған мақсаттары.етуі; біртұтас саяси және құқықтық кеңістік;
* мемлекеттік аппараттың жағдайы, оның басымды нысандары, халықтың билікке сенім арту және мемлекетті басқаруға қатысу деңгейі;
* қоғамның экономикалық, саяси, әлеуметтік тұрақтылығы.

Әрбір саяси жүйеге өзінің құндылықтар жүйесі тән екені  белгілі. Құндылықтар – бұл мемлекеттің жинақталған мақсаттары: олар жалпымемлекеттік мүдделер мен саяси стратегияның рухани негізін құрайды, мемлекеттік басқару жүйесінің идеологиясы мен тұжырымдамасында көрініс табады. Бұл – мақсатты құндылықтар. Негізгі құндылықтарға қоғамның қолдауына ие болған, мақсаттарға жету құралдарын білдіретін қолданбалы құндылықтар да жатады. Негізгі құндылықтардың белгілі болуы және олардың нормативтік-құқықтық механизмдермен қатар қызмет пен тәртіптің негізгі реттеушілері ретінде қоғамның мойындауы – билік пен басқару институттарының тиімді қызмет атқаруының негізгі шарты болып табылады. Кеңестік мемлекет пен қоғамға белгілі бір кезеңге дейінгі халықтың мүддесін білдіретін саяси-идеялық және адамгершілік құндылықтар тән болады. Олар тарихтың қиын (елді индустриализациялау, Ұлы Отан соғысы, және т.б) кезеңдерінде қоғамның өз өміршеңдігі үшін күресі жағдайында қоғамдық-саяси құрылыстың салыстырмалы тиімділігін қамтамасыз етті. Басқарушы партиямен ресми белгіленетін социалистік құндылықтардың дискредитациялануына қарай кеңестік режимнің рухани негізі әлсірей бастады. Бұл оның құлдырауын алдын ала анықтаған еді.

Кеңестік құндылықтарды артқа тастап, жаңа саяси режим батыс еуропалық үлгідегі либералдық-демократиялық құндылықтарды мойындайтынын жария етті. Қазақстан Респуликасының Конституциясында қоғамның түпкі нормаларын (демократиялық құндылықтар мен бостандықтар және т.б) білдіретін негізгі мемлекеттік құндылықтар заңдастырылған.

Мемлекеттік басқарудың тиімділігінің келесі негізгі факторы: билік пен басқару жүйесін  ұйымдастыру және оның біртұтас организм ретінде қызмет етуі. Бұл фактор кез келген дамыған мемлекетте анықтаушы рөл атқарады. Мемлекеттік құрылым мен саяси режимнің ұлттық нысандарына қарамастан басқару тиімділігі, біріншіден, мемлекетік басқару жүйесінің нақты біртұтастығымен және оған қатысушы басқарушы субъектілердің қызмет ету ережелерінің бірыңғайлығымен, екіншіден, құқықтық тұрақтылықпен және жоғарғы құқықтық мәдениетпен; үшіншіден, барлық деңгейдегі мемлекеттік билік пен жергілікті өзін-өзі басқару органдарының іс-әрекеттік қабілеттілігімен қамтамасыз етіледі.

Мемлекеттік аппараттың жағдайы, оның қызмет сапасы, халықтың билік органдарына сенім білдіру деңгейі – мемлекеттік басқарудың тиімділігі мәселесінің шешілуіне тікелей әсер ететін факторлардың маңызды кешенін құрайды. Мемлекеттік аппарат – атқарушы және басқарушы органдардың жиынтығы, ол басқа мемлекеттік органдармен басқару функциясын жүзеге асырылуын қамтамасыз ететін мемлекеттік механизімінің бір бөлігі. Мемлекеттік аппарат - өз өкілеттіліктері шеңберінде белгілі функциялар мен міндеттер атқару үшін билік құзіретімен және қажетті құралдармен қамтамасыз етілген, мемлекеттік қызметкерлерден тұратын ұтымды ұйым.

Мемлекеттік басқарудың тиімділігі жоғары кәсіби біліктілігі, инновациялық ойлау қабілеті бар, басқарушылық қызметтің демократиялық стилін мойындайтын және мемлекеттік мүддені басшылыққа алатын қазіргі кездегі бюракратияның болуымен байланысты.

Қазіргі заманғы радикалды  бюракратия мемлекеттік басқарудың тиімділігінің факторы ретінде  мемлекеттік билік органдары  мен қоғамдық институттардың төменгі  буындарының бақылауында болғаны  жөн. Әйтпесе басшылық лауазымдарды өз мүдделерінің құралына айналдырып, тиімділікке қол жеткізуге теріс әсерін тигізеді.

Мемлекеттік аппаратты  қалыптастыру және оның қызметін демократиялық (тиімділік) сипатта ұйымдастыру барысында қарама-қайшылықтар туындауы мүмкін. Бұл аппараттың ашықтығы, мемлекеттік қызмет үшін кәсіби дайындалған әрбір адамның сол аппарат құрамына кіруі мен халықтың басқа топтарына қатысты заңдастырылған мәртебелік басымдылығын жүзеге асыру шартты ретінде корпоративтік жабықтылыққа беталыс арасындағы қарама-қайшылық. Мемлекеттік қызметкерлердің мәртебелі артықшылығы соңғы жылдардағы ғылыми әдебиеттерде алған «әкімшілік-саяси элита» деген түсінікпен анықталды. Әлеуметтік және мемлекеттік басқару бойынша шетелдік әдебиеттерде «элита» түсінігі өте сирек кездеседі. Атқарушы билік органдарының қызметіне қоғам тарапынан демократиялық  бақылау орнатуға мемлекеттік қызметкерлердің  көзқарасын анықтау мақсатында зерттеушілер сауалнама жүргізген. Алынган мәліметтер бойынша сұралған адамдар екі  шартты топқа бөлінеді: «демократиялық бағытталған» және «әкімшілік бағытталған». Сұрау жүргізген адамдардың жалпы санының 14 пайызын құрайтын топ бірінші тұрпатқа жатқызылады, қалғандары – мемлекеттік қызметкерлер әкімшілік бағытталған топты құрады. Олар аппарат ішіндегі дәстүрлі әкімшілік механизмдерді: есеп беру, жоспарлау және т.б. өз жұмыстарын жақсарту факторлары деп есептейтін қызметкерлер.

Мемлекеттік билік пен  басқару аппаратының  қызметі  ұйымдастыру және олардың кадрларын  қалыптастыру үшін 1999 жылғы 23 шілдеде қабылданған және 2001 жылы 4 маусымда толықтырылған Қазақстан Респуликасның «Мемлекетік қызмет туралы» заңының маңызы зор. Ол елдің мемлекеттік қызметін ұйымдастырудың құқықтық негіздері мен Қазақстан Республикасының мемлекеттік қызметкерлерінің құқықтық жағдайын белгілейді.

Мемлекеттік  қызмет тиімділігін арттыру үшін бірқатар міндеттерді шешу қажет:

* бюджеттік  шығыстарды көбейтпей-ақ жанама шығындардың үлесін азайту арқылы ақшалай төлемдерді ұлғайту бағытында мемлекеттік аппаратты қаржыландыру жүйесін қайта қарау; мемлекеттік аппарат санының өсуін шектеу;
* республикалық және аймақтық деңгейлер үшін мемлекеттік қызметкерлердің лауазымдық өсуінің бірыңғай ережесінің, оның ішінде бірыңғай мемлекеттік қызмет жүйесінде кадр резервін тиімді қолдану механизмін әзірлеу;
* мемлекеттік қызметкерлерді әзірлеу, білімін жетілдіру және еңбегін бағалаудың қазіргі инфраструктурасы мен нормативтік негізін жасау;
* мемлекеттік қызметкерлерді тәртіптік және материалдық жауапкершілікке тарту тәртібі мен себептерін белгілеу.

Мемлекеттік басқарудың тиімділігі жүйенің қызметінің барлық деңгейінде көрініс табады: жеке ұйымнан бастап жергілікті қоғамға дейін, жергілікті деңгейден аймақтық, аймақтық қауымдастықтан әлеуметтік жүйе мен оның саяси ұйымы – мемлекетке дейін. Тиімділік әрбір деңгейде мақсаттар мен нәтижелердің ара салмағын, мақсаттарда көрініс табатын басқарушылар мен басқарылатындардың мүдделеріне нәтижелердің сәйкес келуін сипаттайтын өзіндік критерийлермен өлшенеді. Мемлекеттік басқару жүйесінің тиімділігі жоғары критерийіне оның функцияларынының  толыққанды жүзеге асуы жатады. Бұл жалпы түрде қоғам мен саяси жүйенің тұрақтылығын, тұтастығын, бірлігін, қауіпсіздігін қамтамасыз етуді, сонымен қатар халықтың барлық топтарының мүдделерін, азаматтардың құқықтары мен бостандықтарын қорғауды білдіреді.

Мемлекеттің біртұтастығы мен қоғамның бірлігі – мемлекеттік басқару тиімділігінің нәтижесі, олардың қауіпсіздігін қамтамасыз ету негізі және халықтың әл-ауқатын арттыру шарты.

Мемлекеттік басқару  тиімділігін арттыруды қамтамасыз етудің өзекті бір тәсілі ретінде  оны демократияландыру мәселесі алға тартылады. Мемлекеттік басқарудың тиімділігін арттырудың басты әдісі ретіндегі демократияландыру үрдісінің әлем тарихындағы тәжірибесі жетіп жатыр. Алайда, оны біздің елде іс жүзінде асыру мемлекеттік басқарудың бірқатар ерекшеліктерін ескере отыруды керек етеді. Ең алдымен, басқаруды демократияландыру үрдісі оның теориялық негіздерін дәлдей түсуді қажет етеді. Қазіргі әлемдік қоғамдастықпен кіріге түсуді көздеген Қазақстан қоғамында мемлекет пен мемлекеттік басқарудың міндеттері туралы түсініктердің өзін бір арнаға салу қажет.

      Қазіргі әлемде мемлекет үрейлі машина емес, азаматтарға қызмет көрсететін ұйым деп саналады. Ол енді бұрынғыдай қоғамға қарсы тұрған тап өкілдерінің наразылығын басып-жанышатын қару емес. Осыған орай әлемдік осы заманғы демократиялық қоғамда мемлекеттік егемендік пен халықтық егемендік қатар жүруге тиіс деп топшылайды. Атап айтқанда, елдің ішіндегі халықтық егемендіктің мемлекеттіктен басым рөл атқаруы керектігі Қазақстан Республикасы Конституциясының үшінші бабында өз көрінісін тапқан. Мемлекеттік биліктің бірден-бір қайнар көзі – халық деп атап көрсетілуі сондықтан. Әлемдік жария басқару  ғылымының жетістіктері арнасында  қазіргі кезде мемлекеттік билік  туралы түсініктің өзі өзгерді. Мемлекеттік органдардың атқарушылық-нұсқаушылық қызметін жүзеге асырудың бір түрі ретіндегі мемлекеттік басқару жөніндегі тұжырым кең өріске шығып, басқаша пайымдалатын болды. Бүгінде мемлекеттік басқарудың міндеті мен мазмұны - оның қарауындғы институттардың барлығы қоғамға ұйымдастырушылық тұрғыдан жаңаша ықпал етуге дегенге саяды. Мұның өзі билікті ретке келтіріп, жетілдіре отырып, барлық азаматтардың әл-ауқатын қамтамасыз етпек. Сондай-ақ, бүгінгі таңда қазіргі демократиялық қоғамды жария басқару жүйесіндегі азаматтық институттардың жетекші басқару тұлғасы болып табылады.

Қазіргі  қоғамдағы мемлекеттік басқару  билігі басшылық тұлғаларының нақтылы  құқықтық әлеуетінен құралады. Атап айтқанда, бұл мемлекеттің басқару тұлғаларының міндетіне, мемлекеттік ескі институттарды қайта құрып, жаңасын ұйымдастыру, оларды толыққанды құқықпен қамтамасыз етіп, басшыларын тағайындау, қажетті ақпараттық, қаржылық, материалдық, техникалық ресурстармен қамтамасыз ету, олардың басшылық міндеттерін айқындау, оны жүзеге асыруларын бақылап, қорытындылырын шығару, сол секілді атқарушылардың жұмысына баға беру жатады. Тағы да бір айтып  кететін жай – мемлекеттік басқаруды демократияладыру, ең алдымен, билік тізгінін бір-ақ қолда ұстау үрдісін жойып, соны әдістерді қарастыру керектігі.

Қазіргі кезде мемлекеттік  басқару туралы қолда бар заңдарға сәйкес демократияландыру үрдісі жүзеге асырылып жатыр. Атап айтқанда, «Қазақстан Респуликасының жергілікті мемлекеттік  басқару туралы» заңның қабылдауына орай әкімдер аппаратында басқарудың алқа сияқты ұйымдастыру түрі іске кірсіп, түрлі конституциялық ақылдасу органдары құрылды. Бүгінде барлық деңгейдегі атқару органдарының дағдысында іс жүзінде азаматтарды қабылдау жолға қойылып, олардың ой-пікірін, арыз-шағымын ұдайы тыңдап отыру үрдісіне айналып келеді. Басшылардың баспасөз маслихаты дәстүрге еніп, «сенім телефондары» ашылды. Мемлекеттік басқару органдарының қызметіне бақылаудың жаңа қоғамдық түрлері пайда болды.

Алайда, көптеген басқару органдары демократиялық тәсілдерді әлі де жүзеге нашар асырып келеді. Мәселен, «Қазақстан  Респуликасындағы жергілікті мемлекеттік басқару туралы» заңының он үшінші бабында жергілікті органдардың жұмысы жөнінде тыңдау сияқты демократиялық жаңа тәсіл белгіленген еді. Ал бұл әдіс шетелдерде кеңінен пайдаланылады. Біздің мемлекеттің және жергілікті басқару институтының зерттеулеріне қарағанда, жергілікті органдар жария тыңдауды іс жүзінде жүргізбейтіні анықталды. Мұның басты себебі, ондай тыңдауларды әзірлеп өткізудің  жасақталған бағдарламасы да, әдістемесі  де жоқ.

Атап айтатын болсақ, жергілікті жерде жария тыңдаудың  тақырыбы да, нысандары да жетіп  жатыр. Мәселен, аудандық, қалалық және облыстық бюджеттердің жобасын неге талқыламасқа, әкімшілік- аумақтық жерлерді реттеп, құрылыс жүргізу, коммуналдық қызметтің тарифтерін бекіту, азаматтардың тұрған жеріндегі қоғамдық тәртіпті жолға қою,аумақтарды көгалдандырып, тұрғын  коммуналдық шаруашылықты дамыту, сол аумақта тұратын қарттар мен мүгедектерге жағдай жасау, мектептердің, ауруханалар мен емханалардың, пошта және телефон байланысы қызметінің жұмысын жетілдіру, қалдықтарды жинап, жойып отыру, экологиялық тазалықты қамтамасыз ету сияқты мәселелер, жария тыңдауды жолға қойса, тегіс қамтылар еді.

Мемлекеттік басқаруды демократияландыру үрдісі сатылап  өрістейтін шаруа. Соған қарамастан қазіргі жағдайда халықты хабардар етіп отыру, адам құқығының халықаралық абыройын мемлекет алдында мойындата білу шарт. Бұл жұмыс мемлекеттік аппарат кадрларын ғана емес, күллі халықты тәрбиелеп оқытуға байланысты. Сайып келгенде, басқаруды демократияландыру бүгінгі жағдайда мемлекеттік органдар жұмысының тиімділігін арттырудың  басты тәсілі.

Аймақтың әлеуметтік-экономикалық жағдайын дамытудағы тиімді басқару жүйесінің ерекшеліктері. Аймақ белгілі бір  территорияда қалыптасып, нарықта өндіруші,  тұтынушы және қайта өндіріс үрдісін  ұйымдастырушы болып табылатын, сонымен қатар  халық шаруашылығы  жүйесінде дамитын — әлеуметтік-экономикалық құрылым болып табылады. Аймақтың даму жағдайы – бұл әр түрлі әлеуметтік және экономикалық үрдістердің жиынтығы, даму тұрғысында анықталатын көп өлшемді және күрделі аспектілі үрдіс.

Бүгінгі таңда әлемнің  көптеген елдеріндегі және оның аймақтарындағы экономикалық дамудың негізгі мақсатына  халықтың өмір сүру деңгейі және сапасын арттыру болып табылады.  Сонымен қатар аймақтың әлеуметтік –экономикалық жағдайын дамытудың негізгі мақсаттарына  халықтың ақшалай табыстарын арттыру, білім сапасын жақсарту, азық – түлікпен қамтамасыз ету, денсаулық саласы, кедейшілікпен күрес жүргізу, айналадағы табиғи ортаны жақсарту, халықтардың тең мүмкіндіктерін қалыптастыру және  аймақ экономикасын тиімді басқару жүйесін  жүзеге асыру  жатады.

Аталған мақсаттардың ішіндегі - аймақтық экономиканы тиімді басқару жүйесі бүгінгі таңда аса көңіл бөлетін бағыттардың бірі.  Елімізде аймақтық экономиканы тиімді  басқару  сол аймақтың территориялық,  климаттық,  экономикалық және әлеуметтік  ерекшеліктеріне байланысты қалыптасып, арнайы мемлекеттік билік органдары (мемлекеттік орталықтандырылған және жергілікті билік) арқылы реттеліп, жүзеге асырылады.   Қазіргі  уақытта  аймақтардың экономикасын басқарудың  түрлері  өте көп, бірақ олардың ішінде негізгі үшеуін: жалпы саяси, құқықтық және экономикалық басқару түрін  бөліп көрсетуге болады. Мемлекеттің аймақтық және ұлттық саясатының жалпы қағидаларына негізделген басқарудың жалпы саяси түрінің негізгі бағыттарына келесілер жатады:

* аймақтардың жеке шекараларын айқындау;
* аймақ пен мемлекет арасында өзара іс-әрекет аясын қалыптастыру мен дамыту;
* республиканың билік органдарының аймақ экономикасын дамытуға қатысты  жауапкершіліктері мен құзыреттерін  бекіту;
* ҚР-дағы  әкімшілдік-аймақтық  құрылымдардың құқықтары мен міндеттерін анықтау және т.б.

Аймақтың экономикасын басқарудың экономикалық-құқықтық түрі келесі бағыттардан тұрады:

* аймақтық табиғи ресурстарды бөлістіруде жалпы қағидалардың орындалуын қадағалау;
* мемлекеттік қаржылардың аймақ аралық бөлістіру көздерін анықтау;
* жергілікті қаржылардың  бөлістірілу қағидаларын тиімді жүзеге асыру;
* мемлекеттік және жергілікті билік органдарының өз міндеттемелерін дұрыс орындауын қадағалау және реттеу;
* аймақ экономикасының мамандандырылған салаларының әлсіз және басым бағыттарын анықтау және т.

Аталған бағыттардың  әр қайсысы да аймақтың саяси және әлеуметтік-экономикалық статусын жоғарылатуға бағытталатын мемлекеттік саясаттың көптеген кешенді іс – шараларынан  тұрады.  Экономист ғалымдардың  тұжырымдамасында экономиканы басқару  тиімділігін бағалауда мемлекеттің  немесе белгілі бір аймақтың әлеуметтік-экономикалық жағдайын және  басқару қызметінің нәтижелерін сипаттайтын негізгі  параметрлермен өлшенеді.Олардың негізгілеріне келесілер жатады:

* аймақ экономикасын басқару әдісі;
* аймақтық жиынтық өнім көлемінің деңгейі;

Облыстардың экономикасын басқару мемлекетімізде жүзеге асырылып отырған орталықтандырылған-республикалық және жергілікті билік органдары арқылы үш дегейде (республикалық→аймақтық→салалық) жүзеге асырылады. Елімізде  аймақ экономикасын басқаруда аймақтық - мақсатты бағдарламалардың ролі ерекше. Бұл бағдарламалар  экономиканы басқарудың бағдарламалы-мақсатты нысанына негізделіп,  пайдаланылады яғни мемлекет пен аймақтық экономикасының әлсіз және басым тұстарын анықтап, экономиканың дамуын жоспарлау негізінде құрылады. Мақсатты бағдарламалар  мемлекеттік және жергілікті бюджет есебінен қаржыландырып, белгілі бір саланы дамытуға бағытталады.

  Үкімет тарапынан мемлекеттік қызметке функциялық талдау жасау жөнінде тұрақты жұмыстар ұйымдастырылуда. Мемлекеттік міндетке жатпайтын функция бәсекелестік ортаға беріледі.     Мемлекеттік органдар әзірше бәсекелестікті шектеу және кәсіпкерлерді жосықсыз бәсекелестіктен қорғау фактілерімен күресуге қауқарсыз болып отыр. Осыған байланысты салалық реттеуіш функциясын орындайтын алқалық органдар құру пайдалы болар еді. Мемлекет басшысының тапсырмасы бойынша биылғы жылы телекоммуникация мен байланыс саласында салалық реттеуіш, сондай-ақ бәсекелестікті дамыту саласында тәуелсіз реттеуіш құрылатын болады. Мемлекеттік қызмет жүйесі ашық болуы тиіс, яғни атқарушы билік қызметі туралы ақпарат пен қызмет көрсету қоғам үшін қол жетімді болады. Халықтың және бизнес-қоғамдастықтың арасында «әлсіз жақты» және жұмыс сапасын одан әрі жақсарту үшін социологиялық сауалнама жүргізілетін болады.     Екінші. Мемлекеттік жоспарлауды жетілдіру. Биылғы жылғы қаңтардағы Парламент палаталарының бірлескен отырысында еліміздің Президенті мемлекеттік жоспарлауды жетілдірудің міндеттерін айқындап берді. Әңгіме Үкімет деңгейінде бекітілген программалар санын қысқарту туралы ғана емес, жалпы алғанда, басқару және жоспарлауда көзқарасты өзгерту туралы болып отыр. Корпоративтік басқарудың осы заманғы жүйесі жеке сектор тәрізді, мемлекеттік органдарда да, стратегиялық мақсаттар мен міндеттерге көбіне-көп бағытталады. Біз нақ осындай тетікті енгізетін боламыз.    
         Бәрінен бұрын, әрбір министрлік, агенттік және әкімдіктер өз қызметінің 5 жылдық стратегиялық мақсатын анықтауы тиіс, содан кейін барып оны Үкімет бекітеді. Нәтижеге қол жеткізу деңгейін бағалау үшін тиісті тиімділік пен нәтижеліліктің мақсатты көрсеткіштері әзірленетін болады.    
        Нақты мақсатты индикаторға қол жеткізу Үкімет пен мемлекеттік органдардың басшылары қол қоятын меморандум-келісімде көрсетіледі.    
Осылайша Үкімет деңгейінде бекітілетін орталық және жергілікті мемлекеттік органдардың көптеген бағдарламалық құжаттарынан бас тартып, бәрінен бұрын, мақсатты көрсеткіштерде қолданылатын стратегиялық жоспарларды талқылауға көшетін болады. Басқарудың мұндай жүйесіне көшу мемлекеттік органдардың басшыларының дербес шешім қабылдауына жол ашып, бір мезгілде олардың Парламент пен қоғам алдындағы жауапкершілігін арттырады. Мемлекеттік органдарда стратегиялық жоспарлау жүйесін енгізу елімізде стратегиялық мақсаттар мен міндеттерді жүзеге асыруға қол жеткізуге, мемлекеттік басқару сапасын арттыруға мүмкіндік туғызады.         Үшінші. Бюджеттеу, нәтижені бағдарлау. Бюджеттеу жүйесін реформалау мемлекеттік ресурстар шығысының тиімділігіне бақылауды күшейту қажеттілігіне байланысты жүргізіледі. Сонымен бірге, мемлекеттік органдарға бюджеттік қаражатты бөлу және пайдалануда үлкен дербестік береді. Бір мезгілде мемлекеттік органдар басшыларының нақты нәтижеге қол жеткізуін жақсартуы жүзеге асырылады. Бұл үшін бюджеттік классификацияға өзгерістер енгізіледі, есеп және мемлекеттік басқару органдарының қаржылық есептілігі стандарттары бекітілді.    Төртінші. Мемлекеттік қызмет көрсету сапасын арттыру   
Мемлекеттік қызмет көрсетуде қолданыстағы жүйенің негізгі кемшілігіне тоқталсақ, ол жүйе қызмет көрсетуші мүддесіне бағытталған, яғни шенеунікке арналған, тұтынушыға емес. Мұндай кемшілікті болдырмау мақсатында, Үкімет тарапынан мамырдың аяғына дейін орталық және жергілікті атқарушы органдарға тиесілі мемлекеттік қызмет регистрі, сондай-ақ оларды енгізу стандарты мен әзірлеу жоспары бекітілетін болады. Қазіргі уақытта мемлекеттік қызмет көрсету сапасы мен қол жетімділік көрсеткіштеріне, олардың нормативтік және мақсатты мәніне қатысты нормативтік-құқықтық актілер әзірленуде. Осыдан кейін барып, мемлекеттік қызмет көрсетудің барлық саласында халықты ақпараттандыру жүйесі жөнге келеді.    
           Мемлекеттік қызмет көрсету сапасын арттырудың принциптері мынадай:    
           - әрбір мемлекеттік мекемеде қызмет көрсететін тұтынушы шеңберін айқындау:   
           - маңызды сұранысты табу және көрсетілетін қызметті қанағаттандыру деңгейі үшін тұтынушылар арасында сауалнама жүргізу;      - көрсетілетін қызметтегі кемшіліктерді табу мақсатында халықпен тікелей байланыс жасайтын қызметкерлер арасында сауалнама жүргізу;   
           - қызмет реестрі мен сапа стандарты туралы халықты ақпараттандыруды қамтамасыз ету;        - қызмет түрлері мен оны ұсыну жолдарың таңдауды анықтайтын клиенттерді қамтамасыз ету;          - қызмет көрсету және шағымданушы процесінде тиісті ақпаратқа халықтың толық қол жетімділігіне қол жеткізу;      - халықтың шағымын шешудің тиімді тәсілдерін қамтамасыз ету.    
Осы блок аясында, сондай-ақ «Электронды Үкіметті» құру жөнінде жұмыстар жүргізілуде.          Электронды Үкімет және әкімдіктер инфрақұрылымын құру жөнінде жүргізіліп жатқан жұмыстардың күрделігіне қарамастан, айтарлықтай нәтижелер бар. Электронды құжат айналымы енгізілді, көптеген мемлекеттік органдарда веб-сайттар ашылып, жұмыс істеуде. Бұл жұмыстың маңыздылығына келсек – мемлекеттік қызмет көрсету сапасына тәуелсіз бағалау бұрындары жүргізілмеген. Мұндай бағалау ісіне социологиялық сауалнама жүргізумен шұғылданатын мамандандырылған компания тартылатын болады.           Бесінші. Оңтайландыру және экономиканың мемлекеттік секторын басқару тиімділігі. Осы блок аясында мемлекеттік сектордағы барлық кәсіпорында корпоративтік басқару принциптері енгізілетін болады. Бұл – корпоративтік басқару Кодексін қабылдау; компаниялар қызметінің ашықтығын арттыру; даму стратегиясын әзірлеу; кәсіпорын жұмысын стратегиялық мақсаттарға қол жеткізуге бағыттау. Мемлекеттің экономикалық қызметке қатысуын оңтайландыру жөнінде жұмыстар жалғасынтабуда. «Самұрық-Қазына» мемлекеттік холдингілерде корпоративтік басқаруды енгізу жөніндегі жұмыстарды бастады.   
Бұл тәжірибе барлық мемлекеттік холдинктерге, ӘКК (СПК) мен жалпы алғанда экономиканың мемлекеттік секторында қолданылады.    
           Алтыншы. Мониторинг және экономиканың мемлекеттік секторы мен мемлекеттік органдар қызметінің нәтижелерін бағалау. Әкімшілік реформа нәтижесіне талдау жүргізу үшін және мемлекеттік қызметшілермен экономиканың мемлекеттік секторы жұмысшылары үшін мониторинг жүйесі және олардың қызметін бағалау енгізіледі. Мұндай тетік айқындалған көрсеткіштер жүйесіне негізделеді, яғни басқару сапасы мен мемлекеттік қызметті бағалауға, сондай-ақ тиісті бағдарламалардың іске асу тиімділігін бағалауға мүмкіндік береді. Бағалау нәтижесі мемлекеттік қызметшілдердің қызметін ынталандырудың құралы бола алады. Мұндай тетікті енгізу стратегиялық, экономикалық және бюджеттік жоспарлауды кіріктіруді, сондай-ақ мемлекеттік органдардың қызметін кешенді бағалауды қамтамасыз етеді. Бюджеттік ақша нақты стратегиялық мақсаттарға қол жеткізу үшін ғана бөлінетін болады. Бағалау мынадай талаптар бойынша жүргізіледі:    
          мемлекеттік органдар қызметінің стратегиялық мақсаттар мен міндеттеріне тиісті анализ жасау;          мемлекеттік, салалық, өңірлік және бюджеттік бағдарламаны іске асыру тиімділігі;             мемлекеттік қызмет көрсету тиімділігі мен сапасы;   
         мемлекеттік активтерді басқару тиімділігі;      бюджеттік қаржыландыру тиімділігі;        ұйымдастыру құрылымының тиімділігі;       кадрды басқару және технологиялық ресурстарды қоса алғанда, ішкі операциялық процестердің тиімділігі;         тәуелсіз аудит нәтижесіне анализ;     Осылайша бағалаудың мұндай жүйесін енгізу ашықтықты және қаржылық ресурстарды игеру мен бөлу процесінде мемлекеттік басқару органдарының жауапкершілігінің тиімділігін арттыруға жол ашады.   
Мемлекеттік қызмет көрсету стандарты бекітіліп, жарияланғанда, халық пен кәсіпкерлерге тұрақты әлеуметтік сауалнама ұйымдастырылғанда, мемлекеттік органдардың есептілік тетігі құрылғанда, олардың қызметінің нақты нәтижелеріне байланысты мемлекеттік қызметшілердің қозғамдама жүйесі енгізілгенде, осының қорытындысында халықтың өмір сүру сапасы жақсарып, елімізде бизнесті дамыту жақсаратын болады.

Негізгі әдебиеттер:

1. Қасым-Жомарт Тоқаев "Әділетті Қазақстанның экономикалық бағдары". - Астана, 1 қыркүйек 2023 ж.

1. Қазақстан Республикасының Конститутциясы-Астана: Елорда, 2008-56 б.
2. Мемлекеттік қызмет туралы Заңы//Қазақстан Республикасы Президентінің 2015 жылғы 23 қарашадағы №416 -V ҚРЗ

4. Қазақстан Республикасында мемлекеттік басқаруды дамытудың 2030 жылға дейінгі тұжырымдамасы//ҚР Президентінің 2021 жылғы 26 ақпандағы №522 Жарлығы

5. Қазақстан Республикасының жергілікті өзін-өзі басқаруды дамытудың 2025 жылға дейінгі тұжырымдамасы//ҚР Президентінің 2021 жылғы 18 тамыздағы №639 Жарлығы

6. Аширбекова Л.Ж. Пандемия жағдайында әлеуметтік саланы мемлекеттік реттеуді зерттеу-Алматы: Қазақ университеті, 2023-102 б.

7. Бабынина Л.С., Литвинюк А.А., Иванова-Швец Л.Н. Современные технологии управления персоналом-М.: Инфра-М, 2023-220 с.

8. Байнова, М. С. Система государственного и муниципального управления -Москва; Берлин: Директ-Медиа, 2020 -362 с.

1. Баталова Ю. В.  Государственное и муниципальное управление -М.: Юрайт, 2024. -389 с.
2. Борщевский Г. А. Управление государственными программами и проектами. - М.: Юрайт. 2024. - 300 с.
3. Буров М.П. Региональная экономика и управление пространственным развитием. (Бакалавриат, Магистратура).-М.: КноРус, 2024-488 с.

12. Бондарь Н.С. Местное самоуправление -Москва: Юрайт, 2023 -386 с.

13. Бурлаков Л.Н. . Мемлекеттік және жергілікті басқару- Алматы: CyberSmith, 2019.-324 б.

14. Васильев В.П., Деханова Н.Г., Холоденко Ю.А. Государственное и муниципиальное управление-М.: Юрайт, 2023-314 с.

15. Веснин В.Р. Основы управления-М.:Проспект, 2024.-272 с.

16. Гасиев В.И., Георгиев И.Э Управление эффективностью и результативностью в органах власти-М.: НИЦ ИНФРА-М, 2024.-60 с.

17. Говорова А.В., Золотина О.А., Миракян А.Г. и др.Сборник кейсов и практических заданий по управленческим дисциплинам-М.: МГУ имени М.В. Ломоносова, 2023-113 с.

18. Долгих Ф.И. Теория государства и права - М.: Синергия., 2023-464 с.

19. Емельянов А.С., Ефремов А.А., Калмыкова А.В. Цифровая трансформация и государственное управление – М.: Инфротропик, 2022-224 с.

20. Жатканбаев Е.Б. Государственное регулирование экономики: курс лекций. – Алматы: Қазақ университеті, 2021 – 206 с.

21. Жатқанбаев Е.Б., Смағулова Г.С. Экономиканы мемлекеттік реттеу- Алматы: Қазақ университеті, 2023 – 200 б.

22. Камолов, С. Г. Цифровое государственное управление: учебник для вузов - Москва: Юрайт, 2021- 336 с.

23. Клименко А.В. Государственное управление: теория, функции, механизмы-М.: Высшей школы экономики, 2022.- 276 с.

24. Кудрявцева О.В. Устойчивое развитие территорий- МГУ имени М.В. Ломоносова, 2021-492 с.

25. Купряшин Г.Л. Основы государственного и муниципального управления-М.: Юрайт, 2023-582 с.

26. Ларичева Е.Н. - Местное самоуправление в единой системе публичной власти-- М.: ЮНИТИ-ДАНА, 2020-343 с.

27. Липски С.А. Основы государственного и муниципального управления-М.: Кнорус, 2022-248 с.

28. Мясникович М.В., Попков А.А. Теория и практика местного управления и самоуправления. Состояние, проблемы и предложения-М.:ЛитРес, 2021-160 с.

29. Попова Е.П., Минченко О.С., Ларионов А.В. и др. Государственное управление: теория, функции, механизмы-М.: НИУ ВШЭ, 2022-220 с.

30. Посткеңістік 15 елдегі мемлекеттік басқарудың эволюциясы: трансформацияның түрлілігі//https://link.springer.com/book/10.1007/978-981-16-2462-9?sap-outbound-id=035DBE58D8EF66DDDBF9CD7F923E30EDF10226A3

31. Прокофьева С.Е., Панина О.В., Еремина С.Г. и др. Государственное и муниципальное управление-М.: Юрайт, 2023-608 с.

32. Россинский Б.В. Проблемы государственного управления с позиций теории систем-М.: НОРМА, 2023-264 с.

33. Сардарян, Г.Т. Государственное управление в современном мире. Учебник для студентов бакалавриата и магистратуры. Москва: МГИМОУниверситет, 2020 - 169 с.

34. Сморгунов Л.В. Государственная политика и управление в 2 ч. Часть 1. Концепции и проблемы - Юрайт, 2023 -395 с

35. Соколова А.И. Актуальные проблемы цифровизации местного самоуправления-Оренбург, 2020-59 с.

Солодилов А.В. Основы государственного и муниципиального управления-М.: Юстиция, 2023-371 с.

36. Станислав Липски: Основы государственного и муниципального управления-М.: КноРус, 2021-248 с.

1. Суслова И. П., Говорова А. В., Серпухова М. А.,  и др. Сборник кейсов и практических заданий по управленческим дисциплинам-М.: Экономический факультет МГУ имени М. В. Ломоносова, 2024. -  80 с.

38. Угурчиев О.Б., Угурчиева Р.У. Основы государственного и муниципального управления- М.: РИОР, 2022-378 с.

39. Угрюмова, А. А.,  Ерохина Е.В.,  Савельева М.В.  Региональная экономика и управление : учебник и практикум для вузов – М.: Юрайт, 2024-517 с.

1. Чихладзе А.А., Юдина, Ю. В.  Государственное и муниципальное управление - Москва: Юрайт, 2023. - 453 с.
2. Шедько Ю.Н. Региональное управление и территориальное планирование -М.: Юрайт, 2024.-576 с.

**Қосымша әдебиеттер:**

1.Мырзагелді Кемел Мемлекеттік және жергілікті басқару-Астана, 2017-150 б.

2. Қазақстан Республикасының 2025 жылғы дейінгі Стратегиялық даму жоспары//ҚР Президентінің 2021 жылғы 26 ақпандағы №531 Жарлығы

3. Қазақстан Республикасында мемлекеттік басқару жүйесін одан әрі жетілдіру туралы//ҚР Президентінің 2021 жылғы 27ақпандағы №527 Жарлығы

4.Мемлекеттік саяси және әкімшілік қызметшілер лауазымдарның тізілімін бекіту туралы// ҚР Президентінің 2021 жылғы 20 сәуірдегі №560 Жарлығы

5. Президенттік жастар кадр резерві туралы//ҚР Президентінің 2021 жылғы 18 мамырдағы №580 Жарлығы

6.ҚР қалалық және ауылдық билік деңгейлерінің дербестігі мен жауапкершілігін кеңейту мәселелері бойынша өзгерістер мен толықтырулар енгізу туралы// ҚР Президентінің 2021 жылғы 30 маусымдағы №60-VIIҚРЗ

7. Оксфорд экономика сөздігі = A Dictionary of Economics (Oxford Quick Reference) : сөздік -Алматы : "Ұлттық аударма бюросы" ҚҚ, 2019 - 606 б.

8. Ник. HR-менеджментке кіріспе = An Introduction to Human Resource Management - Алматы: "Ұлттық аударма бюросы" ҚҚ, 2019. — 531 б.

9. М. Коннолли, Л. Хармс, Д. Мэйдмент Әлеуметтік жұмыс: контексі мен практикасы – Нұр-Сұлтан: "Ұлттық аударма бюросы ҚҚ, 2020 – 382 б.

10. Стивен П. Роббинс, Тимати А. Джадж

Ұйымдық мінез-құлық негіздері = Essentials of Organizational Benavior [М - Алматы: "Ұлттық аударма бюросы" ҚҚ, 2019 - 487 б.

11. Р. У. Гриффин Менеджмент = Management - Астана: "Ұлттық аударма бюросы" ҚҚ, 2018 - 766 б.

12. Д.Гэмбл, М.Питереф, В.Томпсон Стратегиялық менеджмент негіздері: бәсекелік артықшылыққа ұмытылу = Essentials of Strategic Management the Quest for Competitive Advantage -Алматы: "Ұлттық аударма бюросы" ҚҚ, 2019 - 534 б.

13. Шиллинг, Мелисса А.Технологиялық инновациялардағы стратегиялық менеджмент = Strategic Management Technological Innovation - Алматы: "Ұлттық аударма бюросы" ҚҚ, 2019 - 378 б.

14. О’Лири, Зина. Зерттеу жобасын жүргізу: негізгі нұсқаулық : монография - Алматы: "Ұлттық аударма бюросы" ҚҚ, 2020 - 470 б.

15. Шваб, Клаус.Төртінші индустриялық революция = The Fourth Industrial Revolution : [монография] - Астана: "Ұлттық аударма бюросы" ҚҚ, 2018- 198 б.

**Зерттеушілік инфрақұрылымы**

1. Аудитория 219

2. Дәріс залы - 5

**Интернет-ресурстар**

1. URL: <https://urait.ru/bcode/535867>
2. URL: <https://urait.ru/bcode/544646>
3. URL: <https://urait.ru/bcode/536865>